কসমস ১
কসমস ১ (রুশ: Космос 1; অর্থ: কসমস ১), যা ডিএস-২ নং. ১ নামেও পরিচিত এবং পশ্চিমাদের নিকট স্পুটনিক ১১ নামে পরিচিত, হলো প্রযুক্তি প্রদর্শন এবং আয়নোস্ফিয়ারিক গবেষণার জন্য ১৯৬২ সালে মহাশূণ্যে প্রেরণ করা একটি সোভিয়েত কৃত্রিম উপগ্রহ। এটি ছিল কসমস কর্মসূচির অধীনে প্রেরিত প্রথম কৃত্রিম উপগ্রহ এবং নেপ্রোপেট্রোভস্ক স্পুটনিক কর্মসূচির অংশ হিসাবে সফলভাবে কক্ষপথে পৌঁছানো প্রথম মহাকাশযান।